Gemeng Feelen

D' ass eng vun den  lëtzebuergesche Gemengen am Kanton Dikrech. De Chef-lieu ass d'Uertschaft Nidderfeelen.

 Uertschaften an der Gemeng
Nidderfeelen
Uewerfeelen
Déi zwou Uertschafte sinn och identesch mat den zwou Kadastersektioune vun der Gemeng.

Zu der Gemeng Feelen gehéieren nach follgend Häff a Lieu-diten: 
 Feelenerhecken
 Hierzhaff
 Hubertushaff

 Geschicht 
Am Joer 963 huet den Ardennergrof Siegfried Lännereien zu Viulna (Feelen) géint de Bockfiels getosch.

Duerch d'Gesetz vum 20. Januar 1874 goufen den 1. Januar 1875 d'Uertschaften Uewermäerzeg an Ënnermäerzeg vun der Gemeng Feelen ofgetrennt fir déi selbstänneg Gemeng Mäerzeg ze bildenLoi du 20 novembre 1874, détachant de la commune de Feulen les deux sections de Mertzighaut et Mertzig-bas et les érigeant en commune séparée sous le nom de Mertzig, publizéiert am Mémorial N° 34, Éischten Deel, vum 21. November 1874, Ss. 321-322 (Link).

Entwécklung vun der Awunnerzuel

Source: STATEC

 Wopen 
100x100pxBeschreiwung am Originaltext:
D'argent au lévrier courant de sable accompagné de trois feuilles de nénuphar de gueulesAm Originaltext steet wéinst engem Schreiffeeler gueule amplaz gueules.Den Hond am Wope kënnt aus dem Sigel vum Wëllem vu Feelen (un chien braque accompagné de trois feuilles de nénuphar).

Déi Feelener Häre ware Vassalle vun de Buerschenter, déi de Wope mat der Beschreiwung D'argent à trois feuilles de nénuphar de gueules gefouert hunn.

Kommunal Gebaier
 De Sports- Kulturzenter « Centre Warkdall » krut 2020 de Bauhärepräius vum OAI
 2023 soll en neit Gebai fir d'Gemengeverwaltung fäerdeggestallt sinn; woufir knapps aacht Milliounen Euro budgetéiert goufen"Rathaus-Geschichten: Feulen." wort.lu [w+], 28.01.2021..

 Buergermeeschteren 

 ... - 1848: Jean BernsCirculaire du 22 avril 1848 N° 4984-136 concernant la publication de la liste des députés élus lors des élections du 19 avril courant. legilux.public.lu.
 1849: Jacques HeinenMemorial N°16 vun 1849 mat dem ARRÊTÉ ROYAL GRAND-DUCAL du 13 février 1849, n°12, portant nomination de bourgmestres
 ...
 1930 - 1963: Eugène Reiser
 ...
 Juli 1979 - 1993: Marcel Thill
 ...
 1994 - 2013: Fernand EtgenQuell: http://www.gouvernement.lu/3305496/CV
 ? - haut: Fernand Mergen

 Gemengeblat 
D'Gemengeblat heescht De Louschlëssel.

 Feelener Pompjeeën 
Den 19. November 2004 gouf zu Nidderfeelen dat neit Pompjeesgebai ageweit. Datt et dozou koum, war der Fusioun ze verdanken, déi et erlaabt huet, d'Pompjeeswiesen ze zentraliséieren. Nodeem déi Nidderfeelener Pompjeeën mat deene vun Uewerfeelen fusionéiert haten, konnt deen neie Corps Pompjeeën Feelen gegrënnt ginn. Fir bal annerhallef Millioun Euro gouf en neit Gebai opgeriicht mat véier Plaze fir Gefierer, e modernen Instruktiounssall, e Büro, eng kleng Kichen, en Otemschutzraum mat Fëllméiglechkeet fir d'Pressloftfläschen, en Depot fir Material a getrennt Sanitäranlagen.

Fir datt de Corps soll uerdentlech ekipéiert sinn, krut en en neien TLF. Et ass en TLF 2000 STAA (Staffel-Allrad-Automatik), dee bis zu 2.000 Liter Waasser an 200 Liter Läschschaum gelueden huet. De Won weit 11.580 Kilo, huet Plaz fir sechs Persounen an enger Duebelekippekabinn. Vir ass en ausstafféiert mat enger Buedemsprutzanlag. E Liichtpotto fir nuets an eng Ariichtung fir Schnellugrëff an zwéin integréiert Otemschutzapparaten an der Kabinn huet en och. Well déi staatlech Instanzen an dësem Fall et net fir néideg fonnt haten, fir de Won (270.000 €) ze subventionéieren, huet d'Gemeng dat eleng gedroen.

Den 22. Oktober 2005 krut de Corps en neien Asazwon, e Pick-Up.

 Interkommunal Syndikater 
D'Gemeng Feelen ass Member vu follgenden interkommunale Syndikater:
 DEA
 SICONA-Centre
 SICEC
 SIDEC
 SIDEN
 SIGI
 SYVICOL

 Literatur 
 Decker, François, 1963. Feulen: 963-1963. Beitrag zur tausendjährigen Geschichte der Pfarrei und der Gemeinde., Sankt-Paulus-Druckerei, 1963, 436 S.

 Kuckeswäertes 
 1961 gouf d'Parkierch mam ale Kierfecht niewendrun op d'Lëscht vun de klasséierte Monumenter gesat an als Nationalmonument klasséiert.
 De Kulturzentrum Hennesbau, an den 1820er Joren als Loumillen gebaut, ass zanter 2012 op der Lëscht vum Zousazinventaire vun de klasséierte Monumenter agedroen.

 Kuckt och 
 Hennesbau
 Fanfare Feelen
 US Feelen

 Um Spaweck 

 Offiziell Säit vun der Gemeng Feelen
 D'Gemeng Feelen op der Websäit vum Syvicol
 Offiziell Säit vun der Feelener Musek
 Offiziell Säit vum Feelener Footballclub US Feelen

Feelen